आतंकवाद के खात्मे के लिए सेना कोई समाधान नहीं : कयानी  
पाक सेना प्रमुख जनरल कयानी ने अलकायदा और इसके सहयोगी संगठनों के खिलाफ जंग जारी रखने की प्रतिबद्धता दोहराई।
पाकिस्तान के सेना प्रमुख जनरल अशफाक परवेज कयानी ने सोमवार को अलकायदा और इसके सहयोगी संगठनों के खिलाफ जंग जारी रखने की प्रतिबद्धता दोहराई। कयानी ने हालांकि साथ ही कहा कि आतंकवाद की समस्या का सेना के जरिये कोई समाधान नहीं निकाला जा सकता।  कयानी ने तालिबान के प्रभाव वाले स्वात जिले के मिंगोरा में आयोजित एक सेमिनार में कहा, अलकायदा और इसके सहयोगियों के खिलाफ जंग की पाकिस्तान की प्रतिबद्धता पूरी और अटल है। पाकिस्तान सभी आतंकवादी संगठनों के खिलाफ कड़ी कार्रवाई करने में दृढता से विश्वास रखता है।